Mestská časť Bratislava–Nové Mesto

Materiál na rokovanie
Miestneho zastupiteľstva
dňa: 13.10.2015

Návrh 
na schválenie predaja pozemkov registra „E“ UO, v k.ú. Nové Mesto         parc. č. 11710/2 a parc. č. 11711/2 v prospech Ing. Jozefa Haršániho a RNDr. Sidónie Haršániovej

Predkladá:						       Materiál obsahuje:

Ing. Mgr. Ľubomír Baník				       1. Návrh uznesenia
prednosta MÚ BANM				       2. Dôvodovú správu
3. Žiadosť 			       4. výpis z LV č. 1343
5. výpis z KN – parc. č. 11711/2
6. výpis z KN – parc. č. 11710/2
7. výpis z KN – parc. č. 11710/1
8. Geometrický plán č. 40/2014
   9. Predchádzajúci súhlas primátora
  10. Znalecký posudok č. 33/2015

Spracovateľ:						       Stanovisko právnej skupiny:

Mgr. Zuzana Kozáková	
referentka odd. právneho, podnikateľských činností, 
evidencie súpisných čísiel a správy pozemkov 

Zodpovedná:

Mgr. Marianna Moravcová Tomčíková		 
vedúca odd. právneho, podnikateľských činností, evidencie súpisných čísiel a správy pozemkov 

Na rokovanie prizvať:

Spracovateľa, zodpovednú osobu

október 2015
Návrh uznesenia

Miestne zastupiteľstvo mestskej časti Bratislava-Nové Mesto 

s c h v a ľ u j e

predaj pozemkov registra „E“ UO, v k.ú. Nové Mesto
-	parc. č. 11710/2, záhrady, o výmere 11 m2 
-	parc. č. 11711/2, zastavané plochy a nádvoria, o výmere 7 m2,
ktoré v registri „C“ KN zodpovedajú pozemku registra „C“ KN parc. č. 11710/1, zastavané plochy a nádvoria, o výmere 18 m2, ktorý je majetkovoprávne nevysporiadaný,

v prospech Ing. Jozefa Haršániho a RNDr. Sidónie Haršániovej, obaja bytom Kutuzovova 6, Bratislava

; v súlade s ustanovením § 9a ods. 8 písm. b) zákona 138/1991 Zb. o majetku obcí v znení neskorších predpisov 

; za kúpnu cenu vo výške všeobecnej hodnoty citovaných nehnuteľností stanovenú znaleckým posudkom č. 33/2015 zo dňa 03.02.2015 vyhotoveným Ing. Petrom Vinklerom vo výške:

2130,00 €

; za podmienky:

kúpna zmluva bude kupujúcimi podpísaná v lehote 30 dní odo dňa schválenia uznesenia v miestnom zastupiteľstve a kúpna cena bude uhradená v lehote 15 dní odo dňa podpísania kúpnej zmluvy všetkými zúčastnenými stranami; v prípade, že kúpna zmluva nebude kupujúcimi v uvedenej lehote podpísaná, toto uznesenie stratí platnosť.

-	s pripomienkami

-	bez pripomienok

DÔVODOVÁ  SPRÁVA

Ing. Jozef Haršáni a RNDr. Sidónia Haršániová (ďalej len „žiadatelia“) požiadali dňa 17.02.2014 o odkúpenie pozemkov registra „E“ UO parc. č. 11710/2, záhrady, o výmere         11 m2 a parc. č. 11711/2, zastavané plochy a nádvoria, o výmere 7 m2, v k.ú. Nové Mesto, na ktorých je postavená garáž súp. č. 10871, ktorá je v ich bezpodielovom spoluvlastníctve manželov.

Podľa údajov katastra nehnuteľností je garáž súp. č. 10871 postavená na pozemku registra „C“ KN parc. č. 11710/1, ktorý je majetkovoprávne nevysporiadaný. Žiadatelia dali vypracovať geometrický plán na určenie vlastníckych práv k parcele registra „C“ KN parc. č. 11710/1, zastavané plochy a nádvoria, o výmere 18 m2, z ktorého vyplýva, že parcela registra „C“ KN parc. č. 11710/1 zodpovedá pozemkom registra „E“ UO parc. č. 11710/2 a parc. č. 11711/2, ktoré sú vo vlastníctve Hlavného mesta SR Bratislavy a v správe MČ Bratislava – Nové Mesto.

V súlade s § 9a ods. 8 písm. b) zákona č. 138/1991 Zb. o majetku obcí v znení neskorších predpisov (ďalej len zákon o majetku obcí) ustanovenia odsekov 1 až 7 sa nepoužijú pri prevode majetku obce, ak sa jedná o pozemok zastavaný stavbou vo vlastníctve nadobúdateľa.

Vzhľadom na to, že pozemky registra „E“ UO parc. č. 11710/2 a parc. č. 11711/2 sú pozemky, na ktorých je postavená stavba vo vlastníctve žiadateľov, keďže sa preukázateľne jedná o pozemky, ktoré v registri „C“ KN zodpovedajú pozemku parc. č. 11710/1, na ktorom je stavba garáže súp. č. 10871 postavená, je možné ich odpredať v súlade s § 9a ods. 8          písm. b) zákona o majetku obcí.

Kúpna cena bola stanovená znaleckým posudkom č. 33/2015 zo dňa 03.02.2015 vyhotoveným Ing. Petrom Vinklerom vo výške 2130 €.

Predchádzajúci súhlas primátora hlavného mesta SR Bratislavy s predajom uvedených pozemkov za cenu stanovenú znaleckým posudkom č. 33/2015 bol udelený dňa 11.05.2015.